Na osnovu člana 5 stav 3, člana 13 stav 3, člana 22 stav 7, člana 51, 55 i 57 Zakona o putevima ("Službeni list RCG", br. 42/04 i 21/09 i ”Službeni list CG”, br. 54/09, 73/10 i 40/11), člana 32 stav 1 tačka 2 Zakona o lokalnoj samoupravi ("Službeni list RCG", br. 42/03, 28/04, 75/05 i 13/06” i ”Službeni list CG”, br. 88/09, 3/10, 38/12, 10/14, 57/14 i 3/16), člana 42 i 46 Statuta opštine Rožaje ("Službeni list CG - Opštinski propisi", br. 9/11 i 31/16), Skupština opštine Rožaje na sjednici održanoj 20.07.2017.godine donijela je

 **O D L U K U**

**izmjenama i dopunama**

**Odluke o opštinskim i nekategorisanim putevima na teritoriji Opštine Rožaje**

**Član 1**

U odluci o opštinskim i nekategorisanim putevima na teritoriji Opštine Rožaje (“Sl.list RCG-opštinski propisi” br. 18/07 i “Sl. list CG-opštinski propisi” br.36/14), poslije člana 41 dodaju se novi članovi i to:

**Član 41a**

Na lokalnim i nekategorisanim putevima u opštoj upotrebi, radi zaštite, zabranjeno je vršiti prevoz teretnim vozilima čije osovinsko opterećenje prelazi **6 tona**, osim na putevima za koje opštinska komisija koju formira Predsjednik opštine utvrdi drugačije.

**Član 41b**

Prevoz vozilima čije osovinsko opterećenje prelazi **6 tona** smatraće se vanrednim prevozom.

Vanredni prevoz može se vršiti na osnovu dozvole za vanredni prevoz koju izdaje nadležni organ lokalne uprave.

O izdatim dozvolama iz stava dva ovog člana organ lokalne uprave u pisanoj formi obavještava Upravu policije.

Dozvola za vanredni prevoz na lokalnim i nekategorisanim putevima u opštoj upotrebi nije potrebna za vanredne prevoze koji se trebaju obaviti odmah zbog prirodnih i drugih nepogoda.

Bliže uslove i način obavljanja vanrednog prevoza Opština propisuje posebnom odlukom.

**Član 41c**

Ako jeza vanredni prevoz potrebno preduzeti posebne mjere obezbjeđenja (osiguranje mostova, podupiranje mostova, pojačanje putnog pojasa, objekata, pratnja i sl.), troškove u vezi sa preduzetim mjerama snosi podnosilac zahtjeva. Prevoznik je dužan da obavlja prevoz u skladu sa izdatom dozvolom.

Prevoznik je dužan nadoknaditi štetu koja nastane na lokalnom i nekategorisanom putu u opštoj upotrebi ili objektu na putu.

**Član 41d**

Kontrola osovinskog opterećenja ukupne dozvoljene mase i dimenzija vozila na opštinskim i nekategorisanim putevima u opštoj upotrebi sastavni je dio redovnog održavanja i vrši je nadležni inspekcijski organ lokalne uprave preko ili odabranog izvođača uz prisustvo organa uprave nadležnog za policijske poslove.

**Član 2**

Ostali članovi odluke ostaju nepromijenjeni.

**Član 3**

Ova Odluka stupa na snagu osmog dana od dana objavljivanja u “Službenom listu Crne Gore-opštinski propisi”.

Broj: 141

Rožaje, 21.07.2017.godine

**Skupština opštine Rožaj**e

 Predsjednik,

 **Husein Kurtagić**, **prof., s.r.**